kardosdrur/scandi-wiki huggingface dataset:
Præsidentvalget i Polen 2020

Præsidentvalget i Polen 2020 skulle oprindeligt have været afholdt den 10. maj 2020, men blev grundet COVID-19-pandemien den 7. maj udskudt. Regeringen offentliggjorde senere, at valgets første runde i stedet afholdtes den 28. juni 2020. Den siddende præsident Andrzej Duda var genopstillet.

Ved første valgrunde den 28. juni fik Andrzej Duda fra Lov og Retfærdighed 43,5% og Rafał Trzaskowski fra Borgerplatformen 30,5% af stemmerne og disse gik videre til den afgørende anden valgrunde, der afholdes den 12. juli.

Ved den anden valgrunde den 12. juli 2020 vandt Andrzej Duda med 51,03% af stemmerne over Rafał Trzaskowski, der tabte med 48,87% af stemmerne, og sikrede sig dermed sin anden valgperiode.

Valgsystem 
Polens præsident er valgt direkte gennem et to-rundes valgsystem. Præsidenten bliver valgt til en periode på fem år med en begrænsning på to perioder. Den siddende præsident Andrzej Dudas første valgperiode udløber den 6. august 2020. Den valgte præsident ved dette valg bliver indsat ved at aflægge ed som præsident foran Nationalforsamlingen, der består af Senatet og Sejm.

Præsidenten skal vælges ved et absolut flertal – altså skal vedkommende få over 50% af de samlede gyldige stemmer. Hvis dette ikke kan opnås i første valgrunde afholdes en anden valgrunde med de to kandidater, der fik flest stemmer i første runde.

Valget og COVID-19 
Som følge af COVID-19-pandemien krævede oppositionen, at valget blev udsat og foreslog et boykot af valget, hvis dette ikke skete. Regeringspartiet Lov og Retfærdighed (PiS) foreslog i april at valget blev afholdt på den planlagte dato, men at det grundet smittefaren kun skulle være muligt at brevstemme. Forslaget blev stemt igennem med et snævert flertal i Sejm men blev stemt ned i Senatet.

PiS annoncerede den 5. maj, at de havde intentioner om at udskyde valget, der efter planen skulle finde blot fem dage senere. To dage efter, den 7. maj, blev valget officielt udskudt til en ukendt dato.

Den 3. juni besluttedes det, at valget skulles afholdes søndag den 28. juni.

Meningsmålinger

Første valgrunde

Anden valgrunde

Resultater

Første valgrunde 

Den siddende præsident Andrzej Duda og Rafał Trzaskowski fra Borgerplatformen gik videre til anden valgrunde, der afholdtes den 12. juli 2020.

Anden valgrunde 

Anden valgrunde afholdtes den 12. juli 2020 med Andrzej Duda og Rafał Trzaskowski fra Borgerplatformen som kandidater.

Den siddende præsident Andrzej Duda vandt valget og sikrede sig dermed sin anden valgperiode.

Noter

Referencer 

Politiske valg i Polen
Politiske valg i 2020
Jay Weinberg

Jay Weinberg (født 8. september 1990) er en amerikansk musiker og trommeslager for heavy metal-bandet Slipknot. Han er søn af den amerikanske trommeslager Max Weinberg. Han har spillet med det amerikanske punkrockband Reveling og turneret i 2009 som trommeslager med Bruce Springsteens E Street Band i stedet for sin far.

Trommeslagere fra USA
Alessandro Venturella

Alessandro Venturella er en britisk musiker, der i øjeblikket er bassist for bandet Slipknot. Han har tidligere spillet som leadguitarist for Krokodil og Cry for Silence. Tidligere i sin karriere var han turnetechteknologi for Mastodons Brent Hinds, Coheed og Cambria, Arkitekter og Fightstar.

Guitarister fra Storbritannien
Bassister fra Storbritannien
Ørkendronningen Priscilla

Ørkendronningen Priscilla (org. titel: The Adventures of Priscilla, Queen of the Desert) er en australsk comedy-drama fra 1994, skrevet og instrueret af Stephan Elliott. Filmen omhandler to drag queens spillet af Hugo Weaving og Guy Pearce, samt en transkønnet kvinde spillet af Terence Stamp, der tager en tur over den  australske Outback fra Sydney til Alice Springs i deres tourbus, som de har kaldt Priscilla.

Filmen modtog en Oscar for bedste kostumer.

Medvirkende 
 Terence Stamp som Bernadette Bassenger
 Daniel Kellie som unge Bernadette
 Hugo Weaving som Anthony "Tick" Belrose/Mitzi Del Bra
 Guy Pearce som Adam Whitely/Felicia Jollygoodfellow
 Leighton Picken som unge Adam
 Bill Hunter som Robert "Bob" Spart
 Sarah Chadwick som Marion Barber
 Mark Holmes som Benjamin Barber
 Julia Cortez som Cynthia Campos
 Ken Radley som Frank
 Margaret Pomeranz (ukrediteret) som Adams mor
 Stephan Elliott (ukrediteret) som Dørmand

Referencer

Eksterne henvisninger 

 

Film fra 1994
Film fra Australien
LGBT-relaterede film
Jaunā konservatīvā partija

Jaunā konservatīvā partija (dansk: Nyt konservativt parti eller Det nye konservative parti, forkortet JKP) er et liberalkonservativt politisk parti i Letland.

Det blev grundlagt den 17. maj 2014 af 223 letter. Ved valget til Saeima i 2014 fik partiet 0,7% af stemmerne og fik ingen mandater. Ved valget i 2018 fik de 13,6% af stemmerne og 16 ud af 100 mandater og gik med i koalitionsregeringen ledet af Arturs Krišjānis Kariņš. Ved Europa-Parlamentsvalget i 2019 fik partiet 4,35% af stemmerne og vandt ingen af Letlands 8 pladser i parlamentet.

Referencer

Eksterne henvisninger 
Partiets hjemmeside (på lettisk)

Politiske partier i Letland
Etableret i 2014
Italiens historie

Italiens historie dækker perioden fra oldtiden op til middelalderen og op til moderne tid. I antikken var Italien hjemland for romerne og de romerske provinser.. Rom blev grundlagt som et kongerige i 753 f.v.t. og blev en republik i 509 f.v.t., hvor monarkiet blev forkastet til fordel for en regering bestående af senatet og folket. Den romerske republik forenede Italien på bekostning af etruskerne, kelterne og grækerne på halvøen. Rom ledte føderationen af italienske folk, hvorfra det stammede, i en ekspansion, der sikrede dominans i Vesteuropa, Nordafrika og Nærorienten.

Romerriget dominerede senere Vesteuropa og Middelhavsområdet i mange århundreder og skabte enorme fremskridt for menneskeheden. Nogle af disse ledte til udviklingen af vestlig filosofi, naturvidenskab og kunst, der forblev central op igennem middelalderen og renæssancen. Efter Romerrigets fald i 476 blev Italien opdelt i mange mindre bystater og politiske enheder, hvilket eksisterede frem til Italiens samling hvor landet blev etableret som en nationalstat. Det nye land, Kongeriget Italien, blev etableret i 1861 og blev hurtigt moderniseret og etablerede et stort koloniimperium, hvor dele af Afrika og lande omkring middelhavet blev koloniseret. De sydlige regioner af den unge nation forblev dog fattige landbrugssamfund, hvilket igangsatte den italienske emigration.

Under første verdenskrig sluttede Italien sig til Tripelententen med Frankrig og Storbritannien, på trods af at have været medlem af Tripelalliancen med Tyskland og Østrig-Ungarn, og landets bidrag i krigen var fundamentale for sejren, da det var en af de primære allierede nationer. Italien afsluttede foreningen ved at få Trento og Trieste, og fik permanent sæde i Folkeforbundets øverste råd. Italienske nationalister betragtede dog første verdenskrig som en lemlæstet sejr, og denne følelse ledte til Benito Mussolinis fascistiske diktatur i 1922. Den efterfølgende deltagelse i anden verdenskrig med Aksemagterne sammen med Nazityskland og Kejserriget Japan, endte med et militært nederlag og Mussolini blev arresteret og flygtede (hjulpet af den tyske diktator Adolf Hitler), og en borgerkrig mellem Den italienske modstandsbevægelse (hjulpet af De Allierede) og en nazifascistisk marionetstat kendt som "Salò-republikken". Efter befrielsen af Italien og republikkens fald, hvor Mussolini blev dræbt af modstandsbevægelsen, afskaffede landet monarkiet ved en folkeafstemning, hvorved demokratiet blev genetableret. Landet oplevede herefter et økonomisk mirakel og grundlagde Den Europæiske Union, NATO og G6 (senere G7 og G20. Landet er fortsat en stærk økonomi og en stor kulturel, militær ogpolitisk faktor i 2000-tallet.

Referencer

Eksterne henvisninger
Louis Hofmann

Louis Hofmann (født 3. juni 1997) er en tysk skuespiller, der havde sin første store rolle i den tyske film fra 2011 Tom Sawyer. Han medvirkede i rollen som tysk teenage-krigsfange i den danske film Under sandet og modtog Bodilprisen for bedste mandlige birolle for sin præstation. Han medvirker endvidere i den tyske Netflix-serie fra 2017 Dark.

Referencer

Eksterne henvisninger 
 

Skuespillere fra Tyskland
Haven't Felt This Great Since 1988

Haven't Felt This Great Since 1988 er debutpladen fra Mattias Kolstrups soloprojekt Liberty. Kolstrups tidligere band Dúné gik i opløsning i August 2018 og han begyndte derefter arbejdet på sit soloprojekt Liberty. Først skulle Mattias dog lære at syge igen da hans stemme havde voldt ham problemer og ikke længere fungerede som i Dúné-tiden Albummet blev indspillet i December 2019 med Fridolin Nordsø, Fredrik Tao Nordsø og Arto Eriksen i producerstolen. Udgivelsen af albummet blev udskudt af flere omgange pga. Covid-19 pandemien, men udkom endelig d. 19. Juni 2020.

Spor

Personnel 

 Mattias Kolstrup – Vokaler, guitar, bas, keyboards, klaver, percussion.
 Fridolin Nordsø - Trommer, guitar, bas, keyboard, klaver, percussion, kor, programmering.
 Frederik Tao Nordsø - Guitar, bas, keyboard, klaver, percussion, kor, programmering.
 Arto Eriksen - Keyboards, laser, kor, trommer, programmering, Flügelhorn, Philicorda orgel, scratch, Harmonium

Produktion

 Fridolin Nordsø
 Frederik Tao Nordsø
 Arto Eriksen

Kilder og henvisninger

Album fra 2020
Album fra Danmark
Russell & Bromley

Crockett & Jones er en britisk forhandler af sko og håndtasker, der blev etableret i 1873, og som stadig drives af Bromley-familien. Selskabet har 43 butikker i Storbritannien

Historie 
Russell & Bromley blev etableret i 1873, da George Bromley, som var skomager, giftede sig med Elizabeth, der var datter af hans arbejdsgiver Albion Russell, i Lewes, England. Elizabeths bedstefar, John Clifford Russell, havde etableret en skomager i 1820. Familiebutikken i Eastbourne blev den første der havde Russell & Bromley-navnet i 1880.

I 1898 blev George og Elizabeths søn, Frederick, en del af virksomheden, og han åbnede en butik i Tonbridge. Han grundlagde derefter endnu en butik i Sevenoaks, der igangsatte et ekspansionsplan med åbning af yderligere butikker og opkøb af små uafhængige forhandlere. I 1905 flyttede Frederick virksomhedens aktiviteter fra Eastbourne til Bromley i Kent. I 1936 blev Frederick pensioneret, og han overdrog virksomheden til sine sønner Frederick Keith (normalt kaldet Toby) og Michael. Ved begyndelsen af anden verdenskrig havde selskabet 20 afdelinger.

I 1947 åbnede brødrene deres første butik i London på Bond Street, hvilket var den første del i at virksomheden begyndte at ændre fokus til at blive en luksus-forhandler. I 1968 blev denne ændring færdiggjort ved at en fjerdel af afdelingerne blev lukket, for at koncentrere dem om den dyre ende af markedet. Virksomheden er siden fortsat og har udvidet sortimentet til også at indbefatte håndtasker og herrebælter.

Referencer

Eksterne henvisninger 

 

Detailvirksomheder fra Storbritannien
Fodtøjsmærker
Etableret i 1880
Geva

Geva eller Gheua (selve navnet dog først attesteret på skrift i slutningen af 1200-tallet), måske en forkortelse for Gerberga, men om nogle af disse navnevariationer har været anvendt i Danmark på hendes tid, er egentlig uvist, var et medlem af den danske kongefamilie, der levede i 700-tallet og som var gift med hertug Widukind.

Familie 

Hun var enten datter af [ifølge Annales laurissense maiores] den danske konge Sigfred, eller også var hun kongens søster [ifølge andre kilder].

Hun blev gift med sakserfyrsten, hertug Widukind, der gentagne gange i 770'erne og 780'erne måtte søge tilflugt hos danerne. Ægteskabet er blevet anskuet som led i en fredsaftale eller fredspagt mellem Sachsen og Danmark.

Af eftertidens nedskrevne genealogier er det uklart, præcist hvor mange børn Geva og Widukind måtte have haft. En søn Wigbert (Wikbert, Wibert, Wibreht, Wicbert) skulle der dog have været, som var gift med en datter af Radbod 2. og var far til . Endvidere et par døtre, hvoraf den ene skulle have været gift med Alfric, greve af Sachsen og den anden med .

I populærkulturen 
Geva blev i 2022 portrætteret i operaen »Widukind« – Die Oper komponeret af Thomas Lotz og med Libretto af Birgit Kronshage. Geva blev spillet af sangerinden Rita El-Achkar.

Referencer

Litteratur 
 P. Engelhardt (1980), Danerne fra fødsel til dåb, Dansk Historisk Håndbogsforlag, 
 Niels Matthias Petersen: Danmarks Historie i Hedenold: Anden Del. Hedenskab og Kristendom; Kjøbenhavn 1836

Danskere i 700-tallet
Personer fra vikingetiden
Kongelige fra Danmark
Pokémon Omega Ruby og Alpha Sapphire

og  er opdaterede remakes af rollespillene Pokémon Ruby og Sapphire. Spellene er en del af Pokemon-spilseriens sjette generation og er udviklet af Game Freak samt udgivet af The Pokémon Company og Nintendo til Nintendo 3DS. Spillene blev annonceret i maj 2014 og blev udgivet den 21. november 2014 i Japan, Nordamerika og Australien, præcis tolv år efter Ruby og Sapphires oprindelige udgivelsesdate, men først den 28. november 2014 i Europa. Som i Pokémon X og Y inkluderede spillene alle de offcielle oversættelser i modsætning til de forrige generationer, som kun blev udgivet med ét sprog per eksemplar.

Omega Ruby og Alpha Sapphire modtog generalt positiv kritik fra anmeldere. Per den 31. marts 2020 har spillene solgt 14.27 eksemplarer på verdensplan.

Pokémon
Violet (flertydig)

Violet kan henvise til: 

 Violet, en farve
 Violet, et navn, som den fiktive figur Lee Chaolan antager i computerspilserien Tekken
 Violet (Flower Of NYU), en sang skrevet af S. Dueker og P. Lohstroh og indspillet af Elvis Presley i 1968

Se også 
 Violetta (tv-serie)
Müllstation

Müllstation er et tysk punkband fra Eisleben i Sachsen-Anhalt. Det blev grundlagt i DDR i 1980 og er derfor  blandt de ældste stadigt aktive tyske punkbands.

Diskografi 

 1990: Plunder (MC – Rat-Tape Records)
 1991: Punk lebt (MC – Aggressive Punk Tapes)
 1991: Schrei Los! (MC – Trash Tape Rekords)
 1991: Sei Dagegen! (MC – Trash Tape Rekords)
 1991: Mach Mit (MC – Trash Tape Rekords)
 1993: Wir sind dabei! (LP/CD – Höhnie Records)
 1993: Punkrockkönig Vom Mansfelder Land (7" – Höhnie Records, Nasty Vinyl)
 1993: Pogo Im VPKA (7" – Höhnie Records, Nasty Vinyl)
 1994: 1977 (LP/CD – Höhnie Records)
 1994: Wünscht fröhliche Weihnacht überall (7" – Nasty Vinyl)
 1995: Zeitsprung (EP – Trash Tape Rekords)
 1996: Ratt'n' Roll gegen Altersfalten (CD – Höhnie Records)
 1998: Limitiert (splitalbum med Dog Food Five – Schlemihl Records)
 1999: Zeitbombe (LP/CD – Höhnie Records)
 1999: Gut gekauft, gern gekauft (EP – Höhnie Records)
 2000: Schläger in der Straßenbahn (EP – Schlemihl Records)
 2000: Auf der Suche (EP – Steve Aktiv Records)
 2002: Arbeitslos – Kein Geld – Keine Freude (EP – Höhnie Records)
 2005: Anschlag (LP – Höhnie Records / CD – Impact Records)

Eksterne henvisninger 
 
 http://www.die-anderen-bands.de/muellstation.html – Diskografie
 http://beat-poet.de/pages/music/ostzone/verwende-deine-jugend-oder-die-distanzierte-generation.php

Musikgrupper fra 1980
Punkgrupper fra Tyskland
Jyske mesterskab 1937-38 (fodbold)

Det jyske mesterskab i fodbold 1938-39 var den 40. udgave af turneringen om det jyske mesterskab i fodbold for herrer organiseret af Jydsk Boldspil-Union. Vejle BK vandt turneringen for femte gang. I finalen slog Vejle de forsvarende mestre, Vejen SF.

JBUs Mesterskabsrække

Nordkredsen

Sydkredsen

Semifinaler 
Vejen SF kvalificerede sig som bedst placerede JBU-hold i Mesterskabsserien 1937-38 foran AaB, AGF og Esbjerg fB.AIA kvalificerede sig som bedst placerede JBU-hold i 2. division.

Kampen mellem Holstebro og Vejle var samtidig finale i JBUs Mesterskabsrække.

Finale

Kilder

Se også 
 Danmarksmesterskabet

Fodboldturneringer i Danmark
Hollywood (tv-serie)

Hollywood  er en amerikansk tv-serie fra 2020. Serien er skabt af Ryan Murphy og Ian Brennan, og blev udgivet på Netflix den 1. maj 2020.

Medvirkende 
 Darren Criss som Raymond Ansley
 David Corenswet som Jack Castello
 Jeremy Pope som Archie Coleman
 Laura Harrier som Camille Washington
 Samara Weaving som Claire Wood
 Dylan McDermott som Ernie
 Holland Taylor som Ellen Kincaid
 Patti LuPone som Avis Amberg
 Jim Parsons som Henry Willson
 Jake Picking som Rock Hudson
 Queen Latifah som Hattie McDaniel
 Michelle Krusiec som Anna May Wong
 Joe Mantello som Dick Samuels
 Maude Apatow som Henrietta

Referencer

Eksterne henvisninger 
 

Amerikanske tv-serier fra 2020'erne
Tv-serier fra Netflix
Dramaserier fra USA
Havetoft Sø

Havetoft Sø (dansk), Havetofte Sø (ældre dansk) eller Havetofter See (tysk) er en omtrent 12 ha stor kalkrig indsø beliggende syd for Havetoft i Lusangel i Sydslesvig. Administrativt hører søen under Havetoft Kommune i Slesvig-Flensborg kreds i delstaten Slesvig-Holsten.

Den fiskerige sø er beliggende i et overgangsområde mellem Angels bakkede morænelandskab og den mere sandede gest i vest. Søens største længde er på 800 m, dens bredde på 200 m og dens maksimale dybde på 6 m. Søens bredder er delvis bevokset med tagrør, der er dog også flere mindre badesteder. Søen har udløb i Møllebækken, hvilken udmunder efter få km i Bollingsted Å (også kaldt Stenderup Å). Havetoft Sø regnes til en gruppe af søer i Angel, som opstod som glaciale afløbsstrømme under Weichsel-istiden. Til denne gruppe regnes også Sankelmark Sø, Søndersø, Træsø og Venerød Sø.

Søens navn er første gang dokumenteret 1590. 1834 oprettedes en vandmølle ved søen. Søen er flere gange nævnt i beretningerne om Treårskrigen.

Noter 

Søer i Slesvig-Holsten
Angel
Mesterskabsserien 1935-36

Mesterskabsserien 1935-36 var den 23. sæson om Danmarksmesterskabet i fodbold for herrer organiseret af DBU. Mesterskabet blev for fjerde gang vundet af BK Frem.  
Frem sikrede sig reelt mesterskabet i sidste kamp d. 3. maj 1936 ved at slå AGF 4-2 foran 12.000 tilskuere i Københavns Idrætspark. AB kunne i teorien overhale Frem fem dage senere, hvis AB på udebane besejrede Næstved BK med ti mål. Det lykkedes dog kun AB at vinde kampen med 5-0.<p>
For første gang sluttede to jyske klubber blandt de fire bedste, idet AaB opnåede sin hidtil bedste placering som nummer tre, og AGF blev nummer fire.

Mesterskabsserien 

Oprykker:  HIK

Kilder 

Fodboldturneringer i Danmark
Abraham Samson

Abraham Samson (født 1871 i Hamborg, død 1949 i København) var grundlægger af den jødiske menighed Machsike Hadas etableret i begyndelsen af det tyvende århundrede.    Samson udnævnte overrabbiner Tobias Lewenstein som rabbiner i den nye menighed, efter den sidstes afskedigelse fra Mosaisk Trossamfund.  Samson efterfulgte eksemplet af Rabbiner Samson Rafael Hirsch fra Frankfurt, som trak sig tilbage fra den jødiske sekulære menighed, og stiftede den nye ortodokse jødedom i Tyskland.

Abraham Samson var gift med Doris (f. 1871 i Frankfurt, d. 1950  i København), og sammen havde de 7 børn: Caroline, Moses, Isidor, Jobel (grundlægger af Samson transport nu DSV), Julius, Semmy, og Rosa.

Kilder og henvisninger

Rabbinere
Sådan er det bare

Sådan er det bare ... er titlen på Danser med Drenges 9. album, som blev udsendt på CD + DVD i marts 2008 af selskaberne Glad Grammofon og Recart Music. 

Det var DmDs første studiealbum med nye sange siden Som regel er vi glade i 2003. Albummet lå øverst på hitlisten straks efter udgivelsen, og opnåede platinstatus for 30.000 solgte eks.

Albummet er et af de mere kontante og jordnære DmD-album, hvilket afspejles i teksterne, der rummer flere politiske frihedsbudskaber. Det gælder f.eks. anti-propagandasangen "Intet at frygte", og protestsangen "I en biograf nær ved dig", samt den truende hymne om godhedstyranniet, "Vi er de gode", der blev uropført på video ved en sundhedskonference på Christiansborg i 2012.

Frihedsbudskaberne blev bemærket af netavisen 180graders daværende redaktør, nuværende folketingsmedlem Ole Birk Olesen, som skrev: Friheden sælger! Dansk popband opfordrer os til at trodse klimaalarmisterne. DmD-teksterne blev dog også kritiserede af Berlingskes anmelder i Aftenshowet for ind imellem at være 'smålumre' og med for mange hjerte/smerte rim.

Albummet fik generelt gode anmeldelser. Henning Høeg gav 4 stjerner i BT, mens Ove Nørhave i Nordjyske gav 5 ud af 6 stjerner. I Jydske Vestkysten gav Steen Rasmussen 4 stjerner   

Flere af albummets sange har haft fast plads i DmDs live-program, bl.a. reggaesangen "Sådan er historien", og latino-balladen "Griber du mig når jeg falder?".

Tracks 
 "Oberstindens ouverture" - (Kjellerup, Bolvig) [1:12]
 "Intet at frygte" - (Kjellerup, Trier) [3:46]
 "Gå din egen vej" - (Stanley, Kjellerup) [4:39]
 "Sådan er historien" - (Kjellerup) [4:04]
 "I en biograf nær ved dig" - (Kjellerup, Trier) [3:11]
 "Jeg kommer igen" - (Kjellerup) [4:31]
 "Ud og flytte bjerge" - (Kjellerup, Trier) [3:26]
 "Griber du mig når jeg falder?" - (Kjellerup, Bolvig) [5:13]
 "Vi er de gode" - (Kjellerup, Trier) [6:00]
 "Hvis du kan høre mig" - (Stanley, Kjellerup, Anne Linnet) [4:20] - coverversion fra Lis Sørensen, Hjerternes sang, 1989
 "Mor jer nu godt" - (Kjellerup, Bolvig) [3:25]

Medvirkende 
Musikere (band)
 Rie Rasmussen (vokal)
 Klaus Kjellerup (bas, guitar, keyboards, kor)
 Steffen Qwist (lead guitar)
 Henrik Stanley Møller (keyboards, kor)
 Morten Bolvig (flygel, orgel, lydeffekter)
 Kasper Langkjær (trommer)

Gæster
 Jens Haack (saxofon)
 Rune Haarder Olesen (percussion)
 Christina Boelskifte, Julie Lindell, Susanne Ørum, Nina Luna Eriksen, Sarah Moshage, Jacob Asmussen (kor)
 Jan Glæsel, Niels Harrit, Nils Landgren (blæsersample)

Referencer

Eksterne henvisninger 
Officiel info for dette album

Album fra 2008
Danser med drenge-album
MERS

Middle East respiratory syndrome (MERS, 'kamelinfluenza', (en: 'camel flu' ) er en viral luftvejsinfektion forårsaget af MERS-CoV, MERS-coronavirus. Symptomerne kan variere fra ingen, til milde, til svære symptomer. Typiske symptomer inkluderer feber, hoste, diarré og åndenød. Sygdommen er sædvanligvis alvorligere hos personer med andre sundhedsmæssige problemer.

MERS-CoV er en coronavirus, der antages at stamme fra flagermus. Imidlertid inficeres mennesker typisk fra kameler, enten under direkte kontakt eller indirekte. Spredning mellem mennesker kræver typisk tæt kontakt med en inficeret person. Spredning er usædvanlig uden for hospitaler. Derfor anses risikoen for den globale befolkning i øjeblikket for at være ret lav. Diagnosen sker ved rRT-PCR-test (RT-PCR) af blod- og respirationsprøver.

Per 2020 er der ingen specifik vaccine eller behandling mod sygdommen, men et antal er under udvikling. Verdenssundhedsorganisationen (WHO) anbefaler, at personer der kommer i kontakt med kameler, vasker hænder og undgår at berøre syge kameler. WHO anbefaler også, at kamelbaserede fødevarer koges passende. Man kan anvende behandlinger, der afhjælper symptomerne og understøtter kroppens funktion.

Det første identificerede tilfælde opstod i 2012 i Saudi-Arabien, og de fleste tilfælde har fundet sted på den arabiske halvø. Cirka 2.500 tilfælde er rapporteret pr. januar 2020. Cirka 35% af dem, der bliver diagnosticeret med sygdommen, dør af den. Større udbrud har fundet sted i Sydkorea i 2015 og i Saudi-Arabien i 2018.

Se også 
 MERS-CoV, den virus der forårsager sygdommen MERS

Eksterne henvisninger 
 "MERS og SARS"  hos Sst.dk, Sundhedsstyrelsen
 The origin of MERS i Economist 31. august 2013, side 60
 "Middle East Respiratory Syndrome (MERS)" hos Cdc.gov, Centers for Disease Control and Prevention, læst 2013-10-30

Noter og referencer 
Noter

Referencer

Epidemier
Luftvejssygdomme
Virussygdomme
Mesterskabsserien 1936-37

Mesterskabsserien 1936-37 var den 24. sæson om Danmarksmesterskabet i fodbold for herrer organiseret af DBU. Mesterskabet blev vundet af AB foran de regerende mestre BK Frem.  Det var ABs tredje danske mesterskab og det første siden sæsonen 1920-21.
Turneringen var den første, hvor klubberne mødte hinanden både ude og hjemme og bestod derfor af 18. runder. De første fem pladser blev alle besat af klubber fra København.

Mesterskabsserien 

Oprykker:  Vejen SF

Kilder 

Fodboldturneringer i Danmark